Reserva d'hotels

Anem a adaptar Odoo a una empresa que vol iniciar un negoci de reserva d'hotels per Internet. Les nostres referències poden ser Trivago o Booking.

En línies generals, els clients busquen hotels per ciutat i després poden filtrar per nom, estrelles, qualificació… Una vegada trobat, han de indicar quin tipus d'habitació necessiten, per a quantes persones o quins tipus de llit. L'aplicació indica el preu i disponibilitat. Quan el client fa la reserva, es fa una venda i s'entrega factura en PDF. Per últim, el client pot donar la seua opinió i qualificar l'hotel de 1 a 5 estrelles.

## Primera fase del projecte:

En aquesta fase anem a provar els distints tipus de fields i vistes, així com funcions bàsiques del controlador (restriccions, valors calculats, valors automàtics...)

Aquest són els requisits mínims:

* Els clients es donen d'alta, no cal fer res, ja que són el clients que ja té Odoo.
* Cal tindre un registre de les ciutats amb un nom, descripció, ubicació, país i llista d'hotels.
* Cal tindre un registre d'hotels amb nom, galeria de fotos, estrelles,⭐ descripció, llista d'habitacions, valoracions, i llista de servicis que pot oferir.
* Cada habitació és d'un hotel i té la distribució de llits, fotos, preus i descripció.
* Cal enregistrar la reserva d'una habitació i no deixar que es solapen les reserves. (de moment no cal fer la venda ni la factura)
* Es faran fitxers de demo d’hotels(4), ciutats(2), habitacions(400) i fotos d’hotels(8).
* Els servicis de l’hotel aniran en un fitxer xml de dades.

Vista:

* Es faran totes les vistes bàsiques per a tots els models i els menús corresponents.
* Cal fer una vista search per a ciutats (per país i nom, agrupar per país), hotels (per ciutat, pais, estrelles, valoracions, ordenar per puntuacions i agrupar per ciutats i paisos) i habitacions (buscar i agrupar per hotel, disponibilitat) i reserves per habitació, hotel i dates de forma que siga útil per als hotels.
* Les reserves ja passades tindran un altre color en la vista tree i no es veuran per defecte. També tindran diferent color les futures, les que estan ocorrent hui o les que entren hui.
* Cal fer la vista kanban dels hotels i dins, la vista kanban de la galeria de fotos i de les habitacions. Cada habitació també tindrà una vista kanban de la galeria.

Restriccions i automatismes:

* No es pot reservar una habitació dos vegades solapades en el temps.
* Al indicar en la reserva l'inici i fi , es calculen els dies. Al indicar l'inici es fica automàticament el fi un dia després, al seleccionar el fi, avisa si és anterior i deixa el dia següent per defecte.
* No es pot valorar un hotel si no s'ha complit el temps de la reserva.
* Cal facilitar la creació en els One2many indicant el model pare.
* Es crearà un botó en els hotels que crearà les habitacions i els comentaris de forma aleatòria sense esborrar comentaris o habitacions antigues. (açò no té molt de sentit, però serveix per fer proves i practicar els mètodes en l’ORM)

## Segona Fase

En aquesta anem a practicar l'herència i algunes coses del controlador i la web.

* Els hotels tenen una llista de reserves antigues, actuals i futures.
* Cal modificar el model de les vendes per afegir l'hotel i el de les línies de venda per afegir la reserva d'habitació i mostrar nom de l'habitació, persones i dies.
* Cal afegir la compra de la reserva al backend i la web i la descàrrega de la factura.
* Cal modificar els clients per guardar una llista de valoracions que ha fet.
* Cal crear una secció en la web amb un assistent per fer les reserves i el sistema de puntuacions.
* Cal fer les seccions informatives dels hotels i habitacions amb fotos, descripcions i valoracions.
* Cal obtenir una llista d'habitacions disponibles pels criteris seleccionats.